b'\n_START_ARTICLE_\nZ\xc3\xa9lia Gattai\n_START_PARAGRAPH_\nZ\xc3\xa9lia Gattai (2. hein\xc3\xa4kuuta 1916 \xe2\x80\x93 17. toukokuuta 2008) oli brasilialainen kirjailija. H\xc3\xa4n tuli tunnetuksi varsinkin muistelmateoksillaan, mutta julkaisi my\xc3\xb6s lastenkirjallisuutta ja muuta. H\xc3\xa4n kirjoitti portugaliksi. _NEWLINE_Gattai syntyi S\xc3\xa3o Paulossa italialaisten maahanmuuttajien tytt\xc3\xa4reksi. H\xc3\xa4n oli vuosina 1945\xe2\x80\x932001 naimisissa kirjailija Jorge Amadon kanssa. _NEWLINE_Gattain oma kirjallinen ura k\xc3\xa4ynnistyi vasta vuonna 1979 teoksella Anarquistas, gra\xc3\xa7as a Deus. H\xc3\xa4n nousi kuitenkin nopeasti maansa nykykirjallisuuden k\xc3\xa4rkinimiin, ja h\xc3\xa4n t\xc3\xa4ytti vuodesta 2001 Brasilian kirjallisuuden akatemian 23. tuolin. H\xc3\xa4n oli kuollessaan 91-vuotias.'